№1 ТОЛУКТОО
Конкурстук документацияга карата
Бишкек шаары                                                                                          2026-жылдын 04-сентябры

Ушул №1 Толуктоо 2026-жылдын 02-сентябрындагы төмөнкү объекттер боюнча долбоордук-сметалык документацияны иштеп чыгуу жана күйүүчү-майлоочу материалдар (КММ) кампаларын куруу боюнча курулуш-монтаждоо иштерин аткарууга конкурс өткөрүүгө катышууга чакырууга карата чыгарылды:
№1 Лот «Кара-Балта шаарында көлөмү 50 000 м³ болгон КММ кампасын куруу»; 
№2 Лот «Токмок шаары, Жантаев көчөсү, көлөмү 50 000 м³ болгон күйүүчү-майлоочу материалдар (КММ) кампасын куруу».
Конкурстук документациянын талаптарын тактоо жана конкурстун потенциалдуу катышуучуларына конкурстук сунуштарды даярдоо үчүн жетиштүү убакыт берүү максатында «Кумтөр Голд Компани» ЖАК конкурстук документацияга төмөнкү өзгөртүүлөрдү жана толуктоолорду киргизет.
1. Конкурстук сунуштарды берүү мөөнөтүн узартуу
Конкурстук документациянын конкурстук сунуштарды берүү мөөнөтүнө тиешелүү пункту төмөнкүдөй редакцияда баяндалсын: 
Конкурстук табыштамалар жана конкурстук сунуштар электрондук түрдө Sclad-GSM-2026@kumtor.kg электрондук почта дарегине 2026-жылдын 14-сентябры Бишкек убактысы боюнча саат 15:00дөн кечиктирилбестен жөнөтүлүшү керек.
Көрсөтүлгөн убакыттан жана мөөнөттөн кийин келип түшкөн конкурстук сунуштар кабыл алынбайт.
2. Техникалык тапшырмаларды алмаштыруу
Буга чейин конкурстук документациянын курамында жайгаштырылган №1 жана №2 Лоттор боюнча техникалык тапшырмалар күчүн жоготту деп эсептелсин.
Мурда жарыяланган техникалык тапшырмалардын ордуна конкурстун катышуучулары төмөнкү документтерди жетекчиликке алышсын:
№1 Лот
«Кара-Балта шаарында жайгашкан көлөмү 50 000 м³ болгон күйүүчү-майлоочу материалдар (КММ) кампасын куруу» объектиси боюнча долбоордук-сметалык документацияны иштеп чыгууга жана курулуш-монтаждоо иштерин аткарууга техникалык тапшырма, редакциясы:
04-09-2026_ТТ - КММ кампасы_50 000м3 КараБалта
№2 Лот
«Токмок шаары, Жантаев көчөсү, көлөмү 50 000 м³ болгон күйүүчү-майлоочу материалдар (КММ) кампасын куруу» объектиси боюнча долбоордук-сметалык документацияны иштеп чыгууга жана курулуш-монтаждоо иштерин аткарууга техникалык тапшырма, редакциясы: 
04-09-2026_ТТ - ДСД жана КМИ КММ кампасы_50 000м3 Токмок
Техникалык тапшырмалардын жаңы редакциялары ушул №1 Толуктоо менен бир убакта жайгаштырылат жана конкурстун катышуучуларына жөнөтүлөт жана конкурстук сунуштарды даярдоодо милдеттүү түрдө колдонулууга тийиш. Эгерде мурда жарыяланган техникалык тапшырмалар менен ушул №1 Толуктоодо көрсөтүлгөн редакциялардын ортосунда айырмачылыктар болсо, техникалык тапшырмалардын жаңы редакциялары артыкчылыкка ээ болот.

3. Өзгөртүүлөрдү колдонуу тартиби
Ушул №1 Толуктоо конкурстук документациянын ажырагыс бөлүгү болуп саналат.
Конкурстун бардык катышуучулары конкурстук сунуштарды даярдоодо ушул Толуктоонун 2-пунктунда көрсөтүлгөн техникалык тапшырмалардын талаптарын жетекчиликке алууга милдеттүү.
Конкурстук документациянын калган бардык шарттары өзгөртүүсүз калат жана өз күчүн сактайт.

